[{"text_idx": "#000000", "text": "Katell Chantreau a zisplego disoc'h hec'h enklask war an treuzkas brezhoneg er familhou\u0300 hag a roio ar gaoz d'ar selaouerien kement hag eskemm aliou\u0300 fur."}, {"text_idx": "#000002", "text": "Penaos \u2018man\u0303 kont gant implij ar brezhoneg er ge\u0302r gant ar gerent vrezhonek ? Kant bro kant giz kant hiviz : da beb tad ha mamm o doare da veran\u0303 an afer-se. Ar choazou\u0300 yezh, evel un toullad choazou\u0300 all, ne deuont ket deus forzh pelec\u2019h \u2018vat, na deus youl an den e-unan hepken. Ur bern traou\u0300 a vez levezonet gante choazou\u0300 ar gerent : an oad hag ar mod m\u2019eo bet desket brezhoneg, an dalvoudegezh bet roet d\u2019ar yezh en istor personel, ar santimant barregezh war ar brezhoneg, ar jener, ar pried, ar vugale, ar rouedad skoazell, ha me oar. Pouezus eo bezan\u0303 emskiant eus an elfennou\u0300-se evit ijinan\u0303 doareou\u0300 da souten an tadou\u0300 hag ar mammou\u0300 zo en em lan\u0303set b\u2019an treuzkas brezhoneg d\u2019o bugale."}, {"text_idx": "#000003", "text": "Katell Chantreau e oa bet soutenet ganti un dezenn doktorelezh war an treuzkas brezhoneg er familhou\u0300 e 2022 : treuzkas.net"}, {"text_idx": "#000005", "text": "Kasit ho pugale ganeoc\u2019h, graet e vo war o zro e-keit ha ma voc\u2019h o selaou ar brezegenn."}]